text: [{"text_idx": "#000005", "text": "F\u00f8royar og f\u00f8royskur matur eru a\u0301 breddanum hja\u0301 kendu Youtube-ra\u0301sini, \"Best Ever Food Review Show\", i\u00f0 hevur yvir ni\u0301ggju millio\u0301nir haldarar. Hyggjarat\u00f8lini eru longu komin uppum millio\u0301nina."}, {"text_idx": "#000009", "text": "9,53 millio\u0301nir haldarar er no\u0301gv a\u0301 Youtube, og ta\u00f0 s\u00e6st eisini aftur a\u0301 hyggjarat\u00f8lunum hja\u0301 fyrsta partinum um F\u00f8royafer\u00f0ina hja\u0301 Sonny, sum verturin a\u0301 \"Best Ever Food Review Show\"."}, {"text_idx": "#000010", "text": "Bara tveir dag eftir, at fyrsti parturin av F\u00f8royafer\u00f0ini, i\u00f0 eitur \"European Lobster Trapping! Seafood Gold in the Atlantic!\", var\u00f0 lagdur upp a\u0301 Youtube, so hava yvir 1 millio\u0301n fo\u0301lk hugt eftir honum."}, {"text_idx": "#000011", "text": "Vi\u00f0merkingarnar, i\u00f0 fyrsti parturin f\u00e6r a\u0301 Youtube, eru eisini sera jaligar."}, {"text_idx": "#000013", "text": "I\u0301 hesum fyrsta partinum ver\u00f0ur fari\u00f0 u\u0301t at fiska hummarar, kava\u00f0 eftir skeljadjo\u0301rum og eti\u00f0 a\u0301 matstovuni Roks i\u0301 Havn."}, {"text_idx": "#000016", "text": "Verturin Sonny, i\u00f0 er u\u0301r USA, men bu\u0301sitandi i\u0301 Vietnam, fer\u00f0ast til fjarskotin lond fyri at kanna og umm\u00e6la sja\u0301ldsama matin og mentanina a\u0301 sta\u00f0num."}, {"text_idx": "#000017", "text": "Einki er ov sja\u0301ldsamt ella o\u0301vanligt hja\u0301 Sonny, heldur ikki r\u00e6st og turt kj\u00f8t, grind og fuglur, sum hann fer at royna i\u0301 seinni p\u00f8rtum av F\u00f8royafer\u00f0ini."}, {"text_idx": "#000018", "text": "Og Sonny er heldur ikki bangin fyri at vi\u0301sa, hvussu maturin ver\u00f0ur fingin til h\u00f8ldar og hagreiddur."}]